Diari Oficial de la Generalitat Valenciana


Sumari del DOGV 5257, del 12-05-2006 (2006/5460)

RESOLUCIÓ de 25 d'abril de 2006, de la Direcció General de Treball i Seguretat Laboral, per la qual es disposa el registre i la publicació de l'Acord de la Mesa Sectorial de l'administració de Justícia de la Generalitat Valenciana sobre mesures retributives, subscrit en data 23 de gener de 2006 entre la Conselleria de Justícia, Interior i Administracions Públiques i les organitzacions sindicals CSI-CSIF, CEMSATE, UGT-PV i STAP-IV.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5257

Data del DOGV
:   12-05-2006

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2006/5460


Data del document
:   25-04-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * conveni col·lectiu
    * salari
    * acord col·lectiu
    * conveni col·lectiu
    * sindicat
    * funcionari

RESOLUCIÓ de 25 d'abril de 2006, de la Direcció General de Treball i Seguretat Laboral, per la qual es disposa el registre i la publicació de l'Acord de la Mesa Sectorial de l'administració de Justícia de la Generalitat Valenciana sobre mesures retributives, subscrit en data 23 de gener de 2006 entre la Conselleria de Justícia, Interior i Administracions Públiques i les organitzacions sindicals CSI-CSIF, CEMSATE, UGT-PV i STAP-IV. [2006/X5460]  
Vist el text de l'Acord de la Mesa Sectorial de l'administració de Justícia de la Generalitat Valenciana sobre mesures retributives, subscrit el 23 de gener de 2006, entre la Conselleria de Justícia, Interior i Administracions Públiques i les organitzacions sindicals CSI-CSIF, CEMSATE, UGT-PV i STAP-IV, i de conformitat amb el que disposa l'article 36 de la Llei 9/87, de 12 de juny, d'Òrgans de Representació, Determinació de les Condicions de Treball i Participació del Personal al servici de les Administracions Públiques, modificada per la Llei 7/1990, de 19 de juliol, esta Direcció General de Treball i Seguretat Laboral, acorda:  
Primer   
Depositar l'acord en l'oficina pública a què fa referència la Llei Orgànica 11/1985, de 2 d'agost, de Llibertat Sindical, adscrita a esta direcció general.  
Segon  
Disposar que siga publicat en el Diari Oficial de la Generalitat Valenciana.  
València, 25 d'abril de 2006.. El director general de Treball i Seguretat Laboral: Román Ceballos Sancho.   
ACORD DE LA MESA SECTORIAL DE L'ADMINISTRACIÓ   
DE JUSTÍCIA DE LA GENERALITAT VALENCIANA   
SOBRE MESURES RETRIBUTIVES  
En data 4 de febrer de 2003, es va signar un Acord entre la Conselleria de Justícia i Administracions Públiques i les organitzacions sindicals CSI-CSIF i CEMSATSE, i va ser modificada la seua redacció en alguns aspectes per l'addenda signada el 28 de setembre de 2004, entre la Conselleria de Justícia i Administracions Públiques i les organitzacions sindicals CSI-CSIF, CEMSATSE, CCOO, UGT-PV i STAPV-IV. L'esmentat Acord, sobre mesures econòmiques en matèria de complement específic i productivitat del personal al servei de l'administració de Justícia, dependent de la Generalitat Valenciana per als exercicis pressupostaris 2003 al 2005, disposa, entre les mesures acordades per a l'any 2005, que durant l'esmentat exercici .es mantindrà el 2,15% de productivitat en programes d'oferta generalitzada. L'any 2005 es negociarà el sistema de consolidació de l'esmentat 2,15% per als pròxims exercicis, i s'estudiarà la possibilitat que part de l'esmentada consolidació siga a través del complement específic i, en tot cas, una disminució del percentatge de productivitat es compensaria amb un increment en l'esmentat complement específic..  
Administració i sindicats valoren molt positivament els resultats obtinguts per l'aplicació dels programes d'oferta generalitzada, previstos en l'Acord de 4 de febrer de 2003, que es retribueixen a través del complement de productivitat, per quant faciliten la consecució d'una millora dels serveis públics prestats als ciutadans, mitjançant la professionalització i incentivació dels empleats públics, millorant les seues condicions de treball i la productivitat laboral.  
Per això, les parts signants d'aquest acord coincideixen en la conveniència de mantindre els programes d'oferta generalitzada, si bé i complint amb la previsió abans apuntada, consideren oportú reduir una part del percentatge de massa salarial que actualment es destina a retribuir el complement de productivitat, i compensar-la amb un increment simultani del complement autonòmic transitori, futur complement específic, una vegada aprovades les relacions de llocs de treball.   
Així mateix, consideren la necessitat d'incloure el personal del Cos de Metges Forenses entre els destinataris de la distribució lineal del complement autonòmic transitori, incorporat a través de l'addenda a l'anterior Acord, subscrita el 28 de setembre de 2004, entre la Conselleria de Justícia i Administracions Públiques, i les organitzacions sindicals CSI-CSIF, CEMSATSE, CCOO, UGT-PV i STAPV-IV, amb efectes des de l'1 de gener de 2006, ja que l'esmentat col·lectiu es troba inclòs entre els cossos funcionarials sobre els quals la Generalitat Valenciana exerceix les seues competències, segons el que disposa l'article 470 de la Llei Orgànica del Poder Judicial, i perquè els metges forenses ja perceben en igualtat de condicions que la resta del personal les quantitats meritades per complement de productivitat.  
D'altra banda, el complet desplegament de La Llei Orgànica del Poder Judicial, i l'efectiva implantació de la nova oficina judicial, són processos que encara no s'han vist culminats per cap de les distintes administracions amb competències en matèria d'administració de Justícia, pel fet que el marc normatiu en què ha de desenvolupar-se l'esmentat procés encara no ha sigut completat, i depenen d'instàncies alienes a la Generalitat Valenciana l'adopció de les reformes legals i reglamentàries necessàries, que permetran el desplegament de la nova oficina judicial i la implantació del nou sistema d'ordenació dels recursos humans, com són les relacions de llocs de treball.   
Per això, cal estendre els efectes del complement autonòmic transitori, encara amb aquest caràcter, fins a l'efectiva entrada en vigor del complement específic previst en la Llei Orgànica del Poder Judicial, i s'adapten les previsions que en aquesta matèria contemplava l'addenda de 28 de setembre de 2004, abans esmentada.   
Les mesures que conté aquest acord no suposen increment de la despesa pública, ja que la quantitat global de les retribucions pactades en forma de percentatges sobre la massa salarial, tant en l'Acord de 4 de febrer de 2003 com en l'addenda de 28 de setembre de 2004, roman invariable.  
En virtut d'allò que s'ha exposat, administració i sindicats convenen a firmar el present  
ACORD  
1. Programes d'oferta generalitzada  
A partir de l'1 de gener de 2006, es destinarà una quantia equivalent a l'1,15% de la massa salarial, certificada a 31 de desembre de 2005 per la Conselleria d'Economia, Hisenda i Ocupació, a retribuir el complement de productivitat mitjançant els programes d'oferta generalitzada, previstos en l'Acord de 4 de febrer de 2003.   
Aquesta retribució de productivitat es distribuirà de forma lineal entre tots els funcionaris al servei de l'administració de Justícia, dependents de la Generalitat Valenciana, en les mateixes condicions i requisits que es deriven de l'Acord abans referit.  
Els programes d'oferta generalitzada, i la seua retribució corresponent, es mantindran fins al 31 de desembre de 2007. Enguany, la massa salarial de referència serà la certificada a data 31 de desembre de 2006.  
Durant l'any 2006 es negociarà el sistema de consolidació del citat 1'15%, i s'estudiarà la possibilitat que part de l'esmentada consolidació siga a través del complement autonòmic transitori o específic.  
2. Complement autonòmic transitori  
Des de l'1 de gener de 2006 s'incrementarà en un 1% el complement autonòmic transitori, aconseguint el 13,5% de la massa salarial, certificada a 31 de desembre del 2005 per la Conselleria d'Economia, Hisenda i Ocupació, amb garantia mínima del 8,5% individual.   
La retribució acordada en concepte de complement autonòmic transitori es mantindrà fins a l'entrada en vigor del complement específic previst en la Llei Orgànica del Poder Judicial, i es garantirà, en tot cas, la consolidació en concepte de complement específic del 13,5% de la massa salarial certificada a 31 de desembre de 2005 per la Conselleria d'Economia, Hisenda i Ocupació, amb una garantia mínima del 8,5% individual. La quantia individualitzada d'aquesta es fixarà, prèvia negociació amb les organitzacions sindicals, en elaborar les relacions de llocs de treball de tots els funcionaris al servei de l'administració de Justícia, dependents de la Generalitat Valenciana, sense perjudici de futurs increments retributius que, si fa el cas, pogueren establir-se.  
3. Distribució del complement autonòmic transitori  
La quantia equivalent al 13,5% de la massa salarial, certificada a 31 de desembre de 2005 per la Conselleria d'Economia, Hisenda i Ocupació, amb una garantia mínima del 8,5% individual, es distribuirà en elaborar les relacions de llocs de treball de tots els funcionaris al servei de l'administració de Justícia, dependents de la Generalitat Valenciana, en funció de la valoració de les seues condicions particulars.   
No obstant això, i amb independència de la quantia individualitzada que finalment resulte, fins que una vegada aprovades les relacions de llocs de treball s'acredite efectivament en la nòmina de cada treballador el complement específic que li corresponga, les parts signants d'aquest acord convenen que, des de l'1 de gener de 2006, el complement autonòmic transitori es distribuïsca de forma lineal entre tots els funcionaris pertanyents als cossos de Metges Forenses, gestió Processal i Administrativa, tramitació Processal i Administrativa i Auxili Judicial, dependents de la Generalitat Valenciana.  
València, 23 de gener de 2006  
Per la Conselleria de Justícia, Interior i Administracions Públiques,  
Miguel I. Peralta Viñes, conseller de Justícia, Interior i Administracions Públiques  
Pel CSI-CSIF,  
José Vicente Cabo Iranzo, president de CSI-CSIF, sector Justícia de la Comunitat Valenciana  
Per CEMSATSE,  
Marcelo Monzonís Lorente, representant sindical de CEMSATSE de la Funció Pública  
Per UGT-PV,  
Pablo Saborit García, responsable del Sindicat de Justícia  
Per STAPV-IV,  
José Antonio Bomboi Arias, responsable del sector justícia.